FDA autorizează în regim de urgență primul medicament pe bază de anticorpi pentru Covid-19.
FDA a autorizat tratamentul experimental, numit Bamlanivimab. Alte tratamente care au primit aprobarea FDA, cum ar fi plasma convalescentă şi remdesivirul antiviral al Gilead Sciences Inc.
Statele Unite au autorizat în regim de urgență primul medicament pe bază de anticorpi pentru Covid-19, virusul care a ucis peste 238.000 de americani, scrie latimes. Este vorba de medicamentul cu anticorpi dezvoltat de Eli Lilly & Co.Administraţia pentru Alimente şi Medicamente a autorizat tratamentul experimental, numit Bamlanivimab, pentru utilizarea medicamentului împotriva formelor uşoare şi moderate de COVID-19, inclusiv la cei cu vârsta de 65 de ani şi peste şi la pacienţii copii, scrie Bloomberg, potrivit Mediafax.Autorizaţia oferă medicilor o opţiune de abordare a virusului la pacienţii cu risc ridicat înainte de a fi suficient de bolnavi pentru a necesita spitalizare.Alte tratamente care au primit aprobarea FDA, cum ar fi plasma convalescentă şi remdesivirul antiviral al Gilead Sciences Inc., sunt destinate utilizării la pacienţii cu COVID-19 grav bolnavi.Acum începe o provocare şi mai dificilă: distribuţia medicamentului. Compania farmaceutică a transmis că Bamlanivimab ar trebui administrat "cât mai curând posibil după un test COVID-19 pozitiv şi în termen de 10 zile de la apariţia simptomelor".Lilly va începe să livreze imediat medicamentul cu anticorpi către AmerisourceBergen Corp., care o va distribui conform instrucţiunilor guvernului SUA. Americanii nu vor plăti nimic pentru medicament, a spus compania.